**Connor Jeffrey Smith** (s. 1. joulukuuta 1994 Des Moines, Iowa, Yhdysvallat) on yhdysvaltalainen jääkiekkoilija, joka pelaa SM-liigajoukkue JYPissä. Hän on pelipaikaltaan vasen laitahyökkääjä. Smith on pelannut urallaan myös yhteensä 15 NHL-ottelua Buffalo Sabresissa ja Carolina Hurricanesissa.

Ura
---

### Juniori- ja yliopistovuodet

Smith syntyi ja kasvoi Iowan Des Moinesissa, kunnes hän muutti perheineen 14-vuotiaana Minnesotaan. Smith kävi high schoolin Academy of Holy Angelsissa, kunnes hän siirtyi kaudeksi 2011–2012 NAHL-junioriliigan Austin Bruinsiin. Kaudella 2012–2013 Smith oli joukkueen paras maalintekijä ja kolmanneksi paras pistemies tehoilla 30+29=59, joilla hän sijoittui koko liigan maalipörssissä kuudenneksi sekä jakoi pistepörssin kymmenennen sijan Amarillo Bullsin Mike Davisin kanssa.

Muskegon Lumberjacks varasi Smithin 17. pelaajana USHL:n varaustilaisuudessa 2013. Hän siirtyi joukkueeseen kaudeksi 2013–2014. Marraskuussa 2013 Lumberjacks kauppasi Smithin ja vuoden 2014 seitsemännen kierroksen varausvuoron Chicago Steeliin vaihdossa hyökkääjä Chris Doderoon. Hän oli lopulta tehoilla 23+17=40 joukkueen toiseksi paras maalintekijä ja kolmanneksi paras pistemies. Smith jakoi koko liigan maalipörssin yhdeksännen sijan neljän muun pelaajan kanssa.

Vuosina 2014–2017 Smith kävi Massachusettsin yliopistoa Lowellissa. *Freshman-vuotenaan* 2014–2015 hän voitti tehoilla 16+19=35 joukkueensa sisäisen piste- ja maalipörssin sekä jakoi sisäisen syöttöpörssin voiton Adam Chapien kanssa. Smith valittiin kauden päätteeksi Hockey Eastin tulokkaiden tähdistökentälliseen. *Sophomore-vuotenaan* 2015–2016 hän voitti Lowellin sisäisen piste- ja maalipörssin tehoilla 17+22=39, joilla Smith jakoi koko divisioonan maalipörssin kahdeksannen sijan BU:n Danny O’Reganin kanssa sekä pistepörssin kymmenennen sijan BC:n Zach Sanfordin kanssa. Hänet valittiin kauden päätteeksi Hockey Eastin lopputurnauksen tähdistökentälliseen. Kesällä 2016 NHL-varaamaton Smith osallistui New York Rangersin kehitysleirille. *Junior-vuotenaan* 2016–2017 hän oli tehoilla 23+28=51 Lowellin paras maalintekijä ja toiseksi paras pistemies Joe Gambardellan jälkeen. Smith jakoi koko Hockey Eastin pistepörssin neljännen sijan UNH:n Jason Salvaggion kanssa ja hän sijoittui maalipörssissä seitsemänneksi. Smith voitti myös joukkueen sisäisen tehotilaston lukemalla +22. Smith voitti Hockey Eastin mestaruuden ja runkosarjan mestaruuden. Hänet valittiin divisioonan kunniavalintatähdistökentälliseen sekä lopputurnauksen arvokkaimmaksi pelaajaksi ja tähdistökentälliseen.

### NHL-tulokassopimus Buffalo Sabresiin

Kolmannen yliopistokautensa päätteeksi maaliskuussa 2017 Smith teki kaksivuotisen NHL-tulokassopimuksen Buffalo Sabresin kanssa. Hän liittyi heti seuran NHL-joukkueen vahvuuteen. Smith teki NHL-debyyttinsä runkosarjan viidenneksi viimeisellä kierroksella 2. huhtikuuta 2017 vieraissa New York Islandersia vastaan. Hän sai ottelussa jääaikaa 9.57 minuuttia ja Smith sai myös syöttöpisteen Evander Kanen tekemään maaliin. Smithista tuli vasta NHL:n historian toinen Iowassa syntynyt pelaaja maalivahti Scott Clemmensenin jälkeen. Hän pelasi NHL:ssä loppukauden aikana kaksi runkosarjaottelua.

Kauden 2017–2018 Smith pelasi kokonaan AHL-joukkue Rochester Americansin vahvuudessa, jossa hän pelasi tulokaskautensa aikana runkosarjassa 57 ottelua tehopistein 17+27=44. Smith jakoi joukkueen sisäisen maalipörssin toisen sijan Colin Blackwellin ja Kevin Porterin kanssa edellään Sahir Gill sekä sijoittui sisäisessä pistepörssissä kolmanneksi. Hän pelasi kauden aikana myös AHL:n tähdistöottelussa. Pudotuspeleissä Smith pelasi kolme ottelua tehden kaksi syöttöpistettä.

Heinäkuussa 2018 Smith teki Buffalo Sabresin kanssa vuoden mittaisen, kaksisuuntaisen ja 874 125 dollarin arvoisen jatkosopimuksen. Hän pelasi kauden 2018–2019 suurimmaksi osaksi Rochester Americansin AHL-joukkueessa, jonka toiseksi paras pistemies Smith oli Victor Olofssonin jälkeen tehoilla 28+30=58. Hän voitti myös joukkueen sisäisen tehotilaston lukemalla +26. Smith pelasi kauden aikana NHL:ssä 11 runkosarjaottelua tehden kaksi maalia. Hän teki NHL-uransa avausmaalin 8. tammikuuta 2019 vieraissa New Jersey Devilsia vastaan. Smithin osuma jäi Sabresin 1–5-voittoon päättyneen ottelun voittomaaliksi. Hänet valittiin ottelun ykköstähdeksi. Heinäkuussa 2019 Smith teki Sabresin kanssa kaksivuotisen ja 1,4 miljoonan dollarin arvoisen jatkosopimuksen. Hänen ensimmäinen sopimuskautensa on kaksisuuntainen ja jälkimmäinen yksisuuntainen. Syyskuussa 2019 Sabres asetti Smithin siirtolistalle lähettääkseen hänet Americansiin. Hän pelasi siellä kokonaan kauden 2019–2020. Myös tammikuun 2021 harjoitusleirin päätteeksi Sabres lähetti Smithin siirtolistan kautta farmiin, jossa hän pelasi lähes kokonaan koronaviruspandemian lyhentämän kauden 2020–2021. Smith pelasi kauden aikana yhden NHL-ottelun.

### Sopimukset vapaana agenttina Carolina Hurricanesiin ja New York Rangersiin

C. J. Smith AHL-joukkue Chicago Wolvesin paidassa Calder Cup-finaaleissa 2022.
Smith teki heinäkuussa 2021 vapaana agenttina vuoden mittaisen ja kaksisuuntaisen sopimuksen Carolina Hurricanesin kanssa. Hänen kausipalkkansa NHL:n puolella oli 750 000 dollaria ja AHL:n puolella 250 000 dollaria. Syyskuussa Hurricanes asetti Smithin siirtolistalle. Koska mikään toinen NHL-seura ei napannut häntä vuorokauden kuluessa, Smith lähetettiin AHL-joukkue Chicago Wolvesin vahvuuteen. Smith pelasi siellä lähes koko kauden 2021–2022. Hän oli joukkueen kolmanneksi paras pistemies tehoilla 24+34=58. Pudotuspeleissä hän teki kaksi voittomaalia divisioonavälieräsarjassa Rockford IceHogsia vastaan. Ottelusarjan kolmannessa, vieraissa pelatussa ottelussa 15. toukokuuta Smithin osuma jäi Wolvesin 4–1-voittoon päättyneen ottelun voittomaaliksi ja se ratkaisi joukkueelle divisioonafinaalipaikan otteluvoitoin 3–0. Wolves eteni aina Calder Cup-finaaleihin saakka. Loppuottelusarjan viidennessä ottelussa 25. kesäkuuta 2022 vieraissa Springfield Thunderbirdsia vastaan Smith sai syöttöpisteen Maxim Lajoien tekemään avausmaaliin, joka jäi Wolvesin 4–0-voittoon päättyneen ottelun voittomaaliksi, joka ratkaisi joukkueelle AHL:n mestaruuden. Hän pelasi kauden aikana myös yhden NHL-ottelun Hurricanesissa joulukuussa.

Elokuussa 2022 Smith teki vapaana agenttina vuoden mittaisen ja kaksisuuntaisen sopimuksen New York Rangersin kanssa. Syksyn harjoitusleirin päätteeksi hänet lähetettiin siirtolistan kautta farmijoukkue Hartford Wolf Packiin, jossa Smith vietti kokonaan alkukauden 2022–2023, kunnes hänen kautensa päättyi jo joulukuussa leikkaushoitoa vaatineen lonkkavamman vuoksi.

### Siirtyminen Eurooppaan

Marraskuussa 2023 Smith siirtyi loppukauden 2023–2024 kattavalla ja kolmen viikon mittaisen koeajan sisältävällä sopimuksella SM-liigajoukkue JYPiin. Koejaksonsa päätteeksi joulukuussa hän sai seuraan jatkosopimuksen.

Muuta
-----

Smith on maininnut suosikkiurheilijakseen Ryan Callahanin.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2011–2012 | Austin Bruins | NAHL | 53 | 13 | 14 | 27 | 20 | – | – | – | – | – |
| 2012–2013 | Austin Bruins | NAHL | 60 | 30 | 29 | 59 | 22 | 8 | 4 | 1 | 5 | 4 |
| 2013–2014 | Muskegon Lumberjacks | USHL | 13 | 4 | 1 | 5 | 6 | – | – | – | – | – |
|  | Chicago Steel | USHL | 46 | 23 | 17 | 40 | 10 | – | – | – | – | – |
| 2014–2015 | UMass (Lowell) | H-East | 39 | 16 | 19 | 35 | 28 | – | – | – | – | – |
| 2015–2016 | UMass (Lowell) | H-East | 40 | 17 | 22 | 39 | 50 | – | – | – | – | – |
| 2016–2017 | UMass (Lowell) | H-East | 41 | 23 | 28 | 51 | 46 | – | – | – | – | – |
|  | Buffalo Sabres | NHL | 2 | 0 | 1 | 1 | 0 | – | – | – | – | – |
| 2017–2018 | Rochester Americans | AHL | 57 | 17 | 27 | 44 | 16 | 3 | 0 | 2 | 2 | 0 |
| 2018–2019 | Buffalo Sabres | NHL | 11 | 2 | 0 | 2 | 0 | – | – | – | – | – |
|  | Rochester Americans | AHL | 62 | 28 | 30 | 58 | 26 | 3 | 1 | 1 | 2 | 0 |
| 2019–2020 | Rochester Americans | AHL | 50 | 12 | 15 | 27 | 18 | – | – | – | – | – |
| 2020–2021 | Buffalo Sabres | NHL | 1 | 0 | 0 | 0 | 0 | – | – | – | – | – |
|  | Rochester Americans | AHL | 15 | 4 | 9 | 13 | 6 | – | – | – | – | – |
| 2021–2022 | Carolina Hurricanes | NHL | 1 | 0 | 0 | 0 | 0 | – | – | – | – | – |
|  | Chicago Wolves | AHL | 60 | 24 | 34 | 58 | 18 | 16 | 3 | 6 | 9 | 4 | Calder Cup |
| 2022–2023 | Hartford Wolf Pack | AHL | 21 | 4 | 2 | 6 | 6 | – | – | – | – | – |
| 2023–2024 | JYP | SM-liiga | 33 | 8 | 12 | 20 | 10 | – | – | – | – | – |
| 4 kautta | yhteensä | NHL | 15 | 2 | 1 | 3 | 0 | – | – | – | – | – |
| 6 kautta | yhteensä | AHL | 265 | 89 | 117 | 206 | 90 | 22 | 4 | 9 | 13 | 4 |
| 1 kausi | yhteensä | SM-liiga | 33 | 8 | 12 | 20 | 10 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **C. J. Smith**.
* C. J. Smith The Internet Hockey Databasessa (englanniksi)
* C. J. Smith Eurohockey-sivustolla (englanniksi)
* C. J. Smith *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  C. J. Smith *Elite Prospects*. Everysport Media Group AB.  (englanniksi)
2. ↑  Lawhon, Danny: C.J. Smith, central Iowa's first NHL goal-scorer, hopes to take his pro game another step further *eu.desmoinesregister.com*. Gannett Co. Inc. Viitattu 22.11.2023. (englanniksi)
3. ↑  Elite Prospects - NAHL Stats 2012-2013 *eliteprospects.com*. Everysport Media Group AB. Viitattu 22.11.2023. (englanniksi)
4. ↑  Lumberjacks Trade C.J. Smith to Chicago for Christopher Dodero *oursportscentral.com*.  5.11.2013. OurSports Central. Viitattu 22.11.2023. (englanniksi)
5. ↑  Elite Prospects - Chicago Steel *eliteprospects.com*. Everysport Media Group AB. Viitattu 22.11.2023. (englanniksi)
6. ↑  Elite Prospects - USHL Stats 2013-2014 *eliteprospects.com*. Everysport Media Group AB. Viitattu 22.11.2023. (englanniksi)
7. ↑  Elite Prospects - UMass-Lowell *eliteprospects.com*. Everysport Media Group AB. Viitattu 22.11.2023. (englanniksi)
8. ↑  Elite Prospects - UMass-Lowell *eliteprospects.com*. Everysport Media Group AB. Viitattu 22.11.2023. (englanniksi)
9. ↑  H-East 2015-16 League Leaders *hockeyDB.com*. The Internet Hockey Database. Viitattu 22.11.2023. (englanniksi)
10. ↑  Holm, Dan: Iowa native CJ Smith talks about making his NHL debut *eu.desmoinesregister.com*. Gannett Co. Inc. Viitattu 22.11.2023. (englanniksi)
11. ↑  H-East 2016-17 League Leaders *hockeyDB.com*. The Internet Hockey Database. Viitattu 22.11.2023. (englanniksi)
12. ↑  Elite Prospects - UMass-Lowell *eliteprospects.com*. Everysport Media Group AB. Viitattu 22.11.2023. (englanniksi)
13. ↑  Sabres sign forward Smith *nhl.com/sabres*.  30.3.2017. Buffalo Sabres. Viitattu 22.11.2023. (englanniksi)
14. ↑  Buffalo Sabres - New York Islanders - Apr 2, 2017 *NHL.com*.  2.4.2017. National Hockey League. Viitattu 22.11.2023. (englanniksi)
15. ↑  NHL Public Relations on X *twitter.com*.  2.4.2017. National Hockey League. Viitattu 22.11.2023. (englanniksi)
16. ↑  Elite Prospects - Rochester Americans *eliteprospects.com*. Everysport Media Group AB. Viitattu 22.11.2023. (englanniksi)
17. ↑  Sabres sign Smith to 1-year contract *nhl.com/sabres*.  16.7.2018. Buffalo Sabres. Viitattu 22.11.2023. (englanniksi)
18. ↑  Elite Prospects - Rochester Americans *eliteprospects.com*. Everysport Media Group AB. Viitattu 22.11.2023. (englanniksi)
19. ↑  Buffalo Sabres - New Jersey Devils - Jan 8, 2019 *NHL.com*.  2.4.2017. National Hockey League. Viitattu 22.11.2023. (englanniksi)
20. ↑  Sabres, Smith agree to 2-year contract *nhl.com/sabres*.  2.7.2019. Buffalo Sabres. Viitattu 22.11.2023. (englanniksi)
21. ↑  The Buffalo Sabres have re-signed forward CJ Smith to a two-year, $1.4 million contract with an AAV of $700,000. *facebook.com*.  3.7.2019. Complete Hockey News. Viitattu 22.11.2023. (englanniksi)
22. 1 2  C.J. Smith Stats, Profile, Bio, Analysis and More *sportsforecaster.com*. XML Team Solutions, LLC. Viitattu 22.11.2023. (englanniksi)
23. ↑  Canes Agree to Terms with CJ Smith *nhl.com/hurricanes*.  28.7.2021. RALEIGH, NC:  Carolina Hurricanes. Viitattu 22.11.2023. (englanniksi)
24. ↑  Elite Prospects - Chicago Wolves *eliteprospects.com*. Everysport Media Group AB. Viitattu 22.11.2023. (englanniksi)
25. ↑  C.J. Smith Stats and Player Profile *TheAHL.com*. The American Hockey League. Viitattu 22.11.2023. (englanniksi)
26. ↑  Chicago Wolves @ Rockford IceHogs Sunday, May 15, 2022 *TheAHL.com*.  15.5.2022. The American Hockey League. Viitattu 22.11.2023. (englanniksi)
27. ↑  Chicago Wolves @ Springfield Thunderbirds Saturday, June 25, 2022 *TheAHL.com*.  25.6.2022. The American Hockey League. Viitattu 22.11.2023. (englanniksi)
28. ↑  Rangers Agree to Terms with C.J. Smith *nhl.com/rangers*.  2.8.2022. New York Rangers. Viitattu 22.11.2023. (englanniksi)
29. ↑  Beck, Mitch: HARTFORD WOLF PACK ADVANCE IN PLAYOFFS *Howlings.net*.  10.4.2023. HARTFORD, CT:  Howlings.net. Viitattu 22.11.2023. (englanniksi)
30. ↑  NHL:ssäkin esiintynyt C.J. Smith JYPin riveihin − palaa kaukaloon lähes vuoden pelitauon jälkeen *Jatkoaika.com*.  20.11.2023. Jatkoaika r.y. Viitattu 22.11.2023.
31. ↑  C.J. Smith jatkaa JYPissä. *facebook.com*.  11.12.2023. JYP Jyväskylä Oy. Viitattu 11.12.2023.
32. ↑  C.J. Smith - 2016-17 Men's Ice Hockey Roster *goriverhawks.com*. UMASS Lowell Athletics. Viitattu 22.11.2023. (englanniksi)

JYP – SM-liiga
2 Minkkinen |
3 Honka |
4 Aliranta |
4 V. Koskela |
5 Vainio (**A**) |
6 Pulkkinen |
9 Petman |
15 Perttu |
16 Tumānovs |
17 Varga |
21 J. Malinen |
22 S. Koskela |
25 Siikanen |
28 Lassila |
29 Winberg |
31 Peltola |
32 Turkulainen |
34 Leinonen |
35 Vehviläinen |
38 Tohila |
41 Hannikainen |
41 Louhivaara |
42 Eronen (**C**) |
45 Huttu |
45 A. Malinen |
49 Smith |
61 Huovila |
63 Christoffer |
71 Puustinen (**A**) |
88 Rooba |
91 Gardiner |
92 Vidgren  

Valmentajat Heiskanen – Hämäläinen – Haataja – Pekkarinen – Luhanko – Pohjanvirta



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* ISNI
* VIAF

 |

 |